**UZAICINĀJUMS (labots)**

**Piedalīties SIA “Komunālserviss TILDe” cenu aptaujā**

**par pamatlīdzekļu novērtēšanas pakalpojuma sniegšanu**

**Nr. 1-18/57**

**Cenu aptaujas noteikumi**

**1. Informācija par pasūtītāju:**

**1.1.** Nosaukums: Sabiedrība ar ierobežotu atbildību “Komunālserviss TILDe”.

**1.2.** Reģistrācijas Nr. 50103420091.

**1.3.** Juridiskā adrese: Spartaka 2A, Tukums, Tukuma novads, LV-3101

**1.4.** Kontaktpersona: valdes loceklis Rolands Melderis, tālr.: 25440206, e-pasts: rolands.melderis@ktilde.lv

**2. Cenu aptaujas priekšmets, līguma izpildes noteikumi, vieta un laiks:**

**2.1.** Cenu aptaujas priekšmets: **“Pamatlīdzekļu novērtēšanas pakalpojuma sniegšana”** saskaņā ar cenu aptaujas noteikumiem, ievērojot Latvijas Republikā spēkā esošos normatīvos aktus. Novērtējamie pamatlīdzekļi sastāv no nekustamajiem īpašumiem un kustamas mantas.

**2.2.** Ar Cenu aptaujas uzvarētāju Pasūtītājs slēgs līgumu par pamatlīdzekļu novērtēšanas pakalpojuma sniegšanu, ja Pretendenta piedāvājums atbildīs Cenu aptaujas noteikumiem un finanšu piedāvājums atbildīs Pasūtītāja finansiālajām iespējām. Iesniegtie piedāvājumi netiks pieņemti kā pamats obligātai līguma noslēgšanai.

**2.3.** Līguma izpildes termiņš: **45 (četrdesmit piecas) kalendārās dienas no līguma noslēgšanas.**

**2.4.** Paredzamā līguma summa – līdz 10 000,00 EUR (desmit tūkstoši eiro un 00 centi) bez pievienotās vērtības nodokļa (turpmāk – PVN).

**2.5.** Iesniedzot piedāvājumu, Pretendents apliecina, ka nodod Pasūtītājam tiesības apstrādāt iegūtos fizisko personu datus tikai ar mērķi nodrošināt iepirkuma prasību pārbaudi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personu datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

**2.6.** Pretendents nododot Pasūtītājam fizisko personu datus apstrādei, atbild par piekrišanu, iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.

**3. Piedāvājumu iesniegšanas kārtība un termiņš:**

**3.1.** Piedāvājumu lūdzam iesniegt līdz **2025. gada 8.augustam plkst.17:00**, nosūtot elektroniski uz e-pasta adresi info@ktilde.lv. Pasūtītājam ir tiesības neizskatīt piedāvājumu, kas iesniegts pēc minētā termiņa.

**4. Piedāvājuma noformējums:**

**4.1.** Piedāvājuma dokumentiem jābūt latviešu valodā. Ārvalstu institūciju izdotie apliecinājumu dokumenti drīkst būt svešvalodā ar pievienotu tulkojumu latviešu valodā, kas apliecināts saskaņā ar normatīvajiem aktiem.

**4.2.** Piedāvājumu jāparaksta personai, kura likumiski pārstāv ieinteresēto piegādātāju, vai arī ir pilnvarota pārstāvēt ieinteresēto piegādātāju šajā cenu aptaujā.

**4.3.** Visām izmaksām, kas saistītas ar cenu aptaujas priekšmetu un kuras ir nepieciešamas līguma izpildei pilnā apmērā un atbilstošā kvalitātē saskaņā ar spēkā esošajiem normatīvajiem aktiem, jābūt iekļautām Pretendenta piedāvātajā līgumcenā. Papildus izmaksas, kas nav iekļautas un norādītas pretendenta piedāvājumā, netiks ņemtas vērā, noslēdzot iepirkuma līgumu.

**5. Iesniedzamie dokumenti:**

**5.1.** Pretendentam jāiesniedz pasūtītājam šādi dokumenti:

**5.1.1.** Piedāvājuma vēstule un informācija par pretendentu, kas sagatavota atbilstoši noteikumiem pievienotajai formai (1.pielikums);

**5.1.2.** Tehniskā specifikācija (2.pielikums).

**5.1.3.** Norādīta **vismaz 1** šāda tipa pieredze.

**5.1.4.** Kvalifikāciju apliecinošu dokumentu kopijas.

**6.** **Pretendentu kvalifikācijas prasības:**

**6.1.** Pretendenta saimnieciskā un/vai profesionālā darbība ir reģistrēta normatīvajos aktos noteiktajā kārtībā. Pretendents un tā speciālisti profesionālās darbības veikšanai ir saņēmuši visas nepieciešamās atļaujas, sertifikātus, licences. Pretendenta speciālistu izglītība, pieredze un profesionālā kvalifikācija atbilst cenu aptaujas noteikumu un normatīvo aktu prasībām. Pretendentam ir bijusi vismaz 1 šāda tipa pieredze.

**7.** **Piedāvājumu vērtēšana, uzvarētāja noteikšana un rezultātu paziņošana:**

**7.1.** Pretendenta piedāvājums tiek noraidīts, ja Pretendents neatbilst šajos noteikumos noteiktajām kvalifikācijas prasībām, vai piedāvājums pārsniedz Pasūtītāja finansiālās iespējas, vai Pretendents ir sniedzis nepatiesu informāciju, lai apliecinātu atbilstību minētajām prasībām, vai nav sniedzis prasīto informāciju.

**7.2.** Tiks veikta Pretendentu izslēgšanas gadījumu pārbaudes atbilstoši Publisko iepirkumu likumam.

**7.3.** Par Cenu aptaujas uzvarētāju tiks atzīts piedāvājums, kas atbilst piedāvājuma izvēles kritērijam.

**7.4.** Piedāvājumu izvēles kritērijs: **zemākā cena.**

**7.5.** Pasūtītājs pieņemto lēmumu paziņos visiem Pretendentiem ne vēlāk kā 3 (trīs) darba dienu laikā pēc lēmuma pieņemšanas.

**8. Noteikumu pielikumi:**

1.pielikums - Pretendenta piedāvājuma vēstules forma;

2.pielikums - Tehniskā specifikācija- precizēta.

3.pielikums – Novērtējamo pamatlīdzekļu saraksts, papaildināts.